polyglot-tagger/wikipedia-language-snippets-filtered huggingface dataset:
ఈ సభలు నాలుగు రోజుల పాటు జరిగాయి. ఈ సభలలో మాతృభాషగా తెలుగు బోధన, సాహిత్యం, చరిత్ర, సంస్కృతి, వంటి అంశాలపై విద్యావంతుల సమావేశాలు, కవి సమ్మేళనాలు, ప్రతినిధుల సమావేశాలు చైతన్యవంతంగా నిర్వహించబడ్డాయి. సుమారు 200 సంవత్సరాలకు పూర్వం తెలుగునాట తీర ప్రాంతాల నుంచి వెళ్ళిన తెలుగువారు కొన్ని తరాలుగా ఆ దేశంలో స్థిరపడిపోయారు. వారికి ఇక్కడి నుంచి ఎటువంటి రాకపోకలు లేకపోవడం వల్ల ఇన్నాళ్లుగా తెలుగు భాషాసంస్కృతులకు దూరంగా జీవిస్తున్నారు. అయినప్పటికీ వీటిని తమ తాత ముత్తాతల సంపదగా భావించి, ఆరాధిస్తూ దానిని తరువాతి తరాలకు అందిస్తూ తెలుగు ఉనికిని కాపాడుకుంటున్నారు. అటువంటి తెలుగు వారికి ఈ సభలు తెలుగు భాషపై నరనరాలలో ఉన్న మమకారాన్ని వెల్లువెత్తించాయి. ఈ సందర్భంగా ఉత్తమ రచనలతో కూడిన ఒక ప్రత్యేక సంచిక ఆవిష్కృతమయ్యింది.
ఈ సభల ప్రారంభోత్సవ కార్యక్రమానికి మారిషస్ గవర్నర్ జనరల్ సర్ వీరాస్వామి రింగడు, ఆ దేశ ప్రధాని అనిరుద్ద్‌ జగన్నాథ్ లు ముఖ్య అతిథులుగా పాల్గొన్నారు. వీరు ఉత్సవాలను ప్రారంభిస్తూ భారతదేశంతో మారిషస్‌ దేశానికి ఉన్న సత్సంబంధాలను వివరించారు. వారు మారిషస్ దేశ ప్రగతికి తెలుగు వారు చేసిన కృషిని ప్రశంసించారు. అప్పటి తెలుగు విశ్వవిద్యాలయం ఉపాధ్యక్షులు పద్మభూషణ్‌ డా॥ సి.నారాయణ రెడ్డి నేతృత్వంలో ఆంధ్రప్రదేశ్‌ నుంచి విద్యావేత్తలు, మేధావులు, కవులు, కళాకారులు, చలనచిత్ర నటులు, అధికారులు బృందంగా ఏర్పడి ఈ సభలకు హాజరై వీటిని జయప్రదంగా నిర్వహింపచేసారు.
రెండవ ప్రపంచ తెలుగు మహాసభల తీర్మానం మేరకు మూడవ ప్రపంచ తెలుగు మహాసభలు మారిషన్ దేశంలో 1990లో డిశంబర్‌ 10వ తేదీ నుంచి 13వ తేదీ వరకు మారిషస్‌లోని మోకా ప్రాంతంలో ఉన్న 'మహాత్మా గాంధీ ఇన్‌స్టిట్యూట్‌' లో నిర్వహించారు. ఈ సభలను ఆంధ్ర ప్రదేశ్ ప్రభుత్వం పొట్టి శ్రీరాములు తెలుగు విశ్వవిద్యాలయం, అంతర్జాతీయ తెలుగు కేంద్రం ద్వారా ఆ దేశంలోని మారిషస్‌ ఆంధ్ర మహాసభ సంయుక్త ఆధ్వర్యంలో నిర్వహించబడ్డాయి.
మారిషస్ లోమూడవ ప్రపంచ తెలుగు మహాసభలు 1990 డిసెంబర్ 8వ తేదీ నుండి మూడు రోజుల పాటు వైభవంగా జరిగాయి. మారిషస్ ప్రభుత్వ సహకారంతో అక్కడి తెలుగు కల్చరల్ ట్రస్టు, తెలుగు విశ్వవిద్యాలయం కలిసి, ఇందిరా గాంధీ సాంస్కృతిక కేంద్రంలో వీటిని నిర్వహించారు.
జింకు ఫ్లోరైడ్ఒక అకర్బన రసాయన సమ్మేళనపదార్ధం.జింకు, ఫ్లోరిన్ మూలకాల సంయోగం వలన జింకు ఫ్లోరైడ్ సంయోగపదార్ధం ఏర్పడినది.ఈ సంయోగపదార్ధం యొక్క రసాయన సంకేత నామం 2. జింకు ఫ్లోరైడ్ అనార్ద్ర/ నిర్జల, జలయుత/సార్ద్ర రూపాలలోనూలభిస్తుంది. నాలుగు జలాణువులున్న సజల జింకు ఫ్లోరైడ్ రోంబోహెడ్రాల్ స్పటిక రూపసౌష్టవాన్ని కల్గి ఉండును. ఎక్కువ ద్రవీభవన స్థానం కల్గిన సంయోగపదార్ధం.2, 2, 2 వంటి ఇతర జింకు సంయోగ పదార్థాల వలె కాకుండా, జింకు ఫ్లోరైడ్ నీటిలో కరుగుతుంది.
సజల ద్రవ రూపాలలో జింకు క్లోరైడ్‌తో ఫ్లోరైడ్ లవణం రసాయనచర్య జరపడం వలన జింకుఫ్లోరైడ్, క్లోరైడ్ లవణపదార్ధం ఏర్పడును.
పొటాషియంతో తీవ్రంగా చర్య జరుపును.సేంద్రియ సమ్మేళనాలలో రసాయనిక చర్యవలన ఫ్లోరిన్‌ను జతపరచును/ చెయ్యును.వేడి ఆమ్లాలలో కరుగును.
1974 లో బాసు చటర్జీ యొక్క రజనీ గంధ చిత్రంలో నటించాడు. ఈ తక్కువ ఖర్చుతో నిర్మిచిన సినిమా ఆశ్చర్యంగా పెద్ద విజయం సాధించింది. తరువాత హౄషీకేష్ ముఖర్జీ దర్శకత్వంలో వచ్చిన చోటీసీబాత్ ఇంకా పెద్ద విజయం సాధించిపెట్టింది. తరువాత గోల్‌మాల్, నరం గరం సినిమాల ద్వారా పేరు పొందాడు. గోల్‌మాల్ ద్వారా ఫిల్ంపేర్ పురస్కారాలను పొందాడు.
తన సినిమాల ద్వారా అప్పటి వరకూ ఉన్న హీరో ఇమేజిని మార్చి, సినిమాల్లో హీరో అంటే మన పక్కింటి అబ్బాయిలా సాదా సీదాగానే ఉండాలి అనే ఒరవడిని సృష్టించాడు.
1979 లో 16 సంవత్సరాల శ్రీదేవితో కలసి సోల్వా సావన్ అనే హిందీ సినిమాలో అంగవైకల్యం కల మానసిక వికలాంగుడిగా నటించాడు. ఇది శ్రీదేవి మొట్టమొదటి హిందీ సినిమా. అమోల్ పాత్రను తమిళంలో కమల్‌హాసన్ నటించాడు.
పాలేకర్ మరాఠీ సినిమా ఆక్రిత్ ద్వారా దర్శకుడిగా మారారు. తరువాత సినిమా తోడాసా రూమాని హో జాయెనాతో తన దర్శకత్వ ప్రతిభను ప్రదర్శించి మంచి విజయం అందుకొన్నాడు. ఈ సినిమా మానవ జీవితంలో ప్రవర్తన అనే దాని ఆధారంగా రూపొందించాడు, ఇక మరో సినిమా పహేలి ఆస్కార్ 2006 ఉత్తమ ప్రాంతీయేతర సినిమాగా ఎన్నిక చేసారు. అయితే చివరి రౌండ్‌లో వెనుదిరిగింది.
పాలేకర్ ముంబాయిలోని సర్ జెజె స్కూల్ ఆఫ్ ఆర్ట్స్‌లో లలిత కళలను అభ్యసించాడు. అతను చిత్రకారుడిగా తన కళాత్మక వృత్తిని ప్రారంభించాడు. చిత్ర కళాకారునిగా ఏడు చిత్రకళా ప్రదర్శనలు, గ్రూపు ప్రదర్శనలు చేపట్టాడు. నాటక ప్రదర్శనలలో చురుకుగా పాల్గొనే పాలేకర్ మరాఠీ, హిందీలలో 1967 వరకూ అనేక ప్రదర్శనలను రూపొందించి నిర్మాతగా, దర్శకుడిగావ్యవహరించాడు. అనేక ప్రదర్శనలలో పాల్గొన్నాడు. దీని ద్వారా గుర్తింపు పొంది తద్వారా హిందీ చిత్రపరిశ్రమకు ఆహ్వానించబడ్డాడు. నటుడిగా 1970 దశకంలో హిందీ చిత్రరంగంలో గుర్తింపు పొందాడు. అతడి ద్వారా అనేక మంచి చిత్రాలు వచ్చాయి. హిందీ, మరాఠీ, మలయాళం, కన్నడ, బెంగాలీ తదితర భాషా సినిమా రంగాలలో ఆయన నటించాడు. సినీ జీవితంలో ఒక ఫిస్మ్‌పేర్ పురస్కారంతో పాటుగా ఆరు రాష్ట్ర పురస్కారాలను ఉత్తమ నటుడిగా అందుకొన్నాడు.
అమోల్ బొంబాయిలో జన్మించారు. తల్లిదండ్రులు కమలాకర్, సుహాసిని మద్య దిగువ తరగతికి చెందినవారు. అమోల్‌కు నీలం, రేఖ, ఉన్నతి అనే ముగ్గురు అక్కచెళ్ళెళ్ళు. అతడి తండ్రి జనరల్ పోస్టాఫీస్‌లో పనిచేస్తుండేవాడు. తల్లి ప్రైవేట్ కంపెనీలో పనిచేస్తుండేది. అమోల్ సినిమాల్లో నటునిగా కావడానికి ముందు బ్యాంక్ ఆఫ్ ఇండియాలో పనిచేస్తుండేవాడు. అప్పడే కొన్ని సేవా కార్యక్రమాలలో పాల్గొంటూ ఉండేవాడు. అతడి భార్య రచయిత్రి సంధ్య గోఖలే. మొదటి భార్యతో విడాకుల అనంతరం ఈమెను వివాహం చేసుకొన్నాడు.
ఇక దర్శకుడిగా ఆయన అనేక సున్నిత కథాంశాలను తెరక్కెక్కించాడు. భారతీయ సాహిత్యం నుండి అనేక కథలను, మహిళా ప్రాధాన్యత కలిగిన సినిమాలను అతను తెరకెక్కించాడు, మరాఠీ, హిందీ చిత్రాలతోపాటుగా బుల్లితెర దారావాహికలను కూడా అతను అందించాడు. అతనికి గుర్తింపు తెచ్చినవాటిలో కొన్ని కాచ్చిదూప్, మృగనయని, నఖాబ్, ఫూల్ ఖునా, కృష్ణ కాళి.
పాలేకర్ మొదట సత్యదేవ్ దూబే ఎక్స్‌పెరిమెంతల్ థియేటర్ ద్వారా మరాఠీ నాటకరంగంలో పనిచేసాడు. తరువాత అనికేత్ అనే సంస్థను 1972లో స్వంతంగా నిర్మించాడు.
టెక్ ఏయిడ్స్ వారు రూపొందించిన అనిమేటెడ్ సాప్ట్‌వేర్ కోసం గాత్రం ఇచ్చారు. ఇది నాన్ ప్రాఫిట్ ఆర్గనైజేషన్.
పురాణపండ రాధాకృష్ణమూర్తి తెలుగు రచయిత, ఆధ్యాత్మిక వేత్త. అతను భారతీయ సనాతన ధర్మం ప్రసాదించిన ఆధ్యాత్మిక భావజాల ప్రచారం కోసం కృషి చేసాడు. అతను శ్రీ రామ రక్షా స్తోత్రం కోటి ప్రతులను ప్రచురించి ఉచిత వితరణ చేసి తెలుగు వారందరికీ సుపరిచితులైనాడు. అతను ఋషులు ప్రసాదించిన పురాణేతిహాస కావ్యాల ఆధారంగా తెలుగు ఆధ్యాత్మిక ప్రపంచానికి సుమారు 500 పైచిలుకు రకాల గ్రంథాలను రచించి, సంకలనం చేసి ప్రచురించి వీలైనంతవరకు ఉచితంగా అందజేసాడు. శ్రీ లలితా పరాభట్టారికా దేవి ఉపాసకులుగా, సీతారామ హనుమంతుల ప్రార్థన చైతన్యంతో ఆత్మ సమర్పణ భావంతో కూడిన యజ్ఞమయ్య జీవితాన్ని గడిపిన అతను అనేక గ్రంథాలను రచించాడు.
ఈనాటికి తెలుగు లోకి ఇళ్లలో తెలుగు లోగిళ్ళలో లక్షల మంది హృదయాలలో శ్రీ రామ రక్షా స్తోత్ర మంత్ర ధ్వనులు నృత్యం చేస్తున్నాయంటే . అది నూటికి నూరు శాతం బుధ కౌశిక మహర్షి సాక్షిగా రాధాకృష్ణమూర్తి గారి పుణ్య చైతన్యమే అని ఈనాటి ఉపరాష్ట్రపతి ముప్పవరపు వెంకయ్య నాయుడు సైతం అనేక సందర్భాల్లో పేర్కొనడం గమనార్హం.
"'కాల్సియం పెర్క్లోరేట్ లేదా కాల్సియం పెర్‌క్లోరేట్ "' అనునది ఒక రసాయన సంయోగ పదార్థం.ఇది ఒక లోహ పెర్క్లోరేట్ లవణం.కాల్సియం,క్లోరిన్, ఆక్సిజన్ మూలక పరమాణు సంయోగం వలన ఏర్పడిన సమ్మేళన పదార్థం.ఈ రసాయన సంయోగ పదార్థం యొక్క రసాయన ఫార్ములా 2.ఈ రసాయన సంయోగ పదార్థం చూచుటకు పసుపు-తెలుపు వర్ణ మిశ్రిత స్పటిక పదార్థం. కాల్సియం పెర్క్లోరేట్ బలమైన ఆక్సీకరణ సంయోగ పదార్థం.
కాల్సియం పెర్క్లోరేట్ బలమైన అకర్బన ఆక్సీకరణకారక రసాయన పదార్థం. ఇది ఇతర పదార్థాలు దహన చర్యకు దోహద పడును,కొన్ని సార్లు పదార్థాల విస్పొటన కూడా జరుగును. కాల్సియం పెర్క్లోరేట్ అయాన్ సౌష్టవపరంగా చుతుర్భుజ కోణనిర్మాణం కల్గి,దీని యొక్క తక్కువ ఎలక్ట్రాన్ దాతృత్వం,ఎక్కువ ప్రోటాన్ గ్రహీత గుణం వలన,బలంగా ద్రావణంలో స్థిరత్వం కల్గి ఉంది.
పెర్క్లోరేట్ లవణాలు,క్షారాల, పెర్ క్లోరోక్ ఆమ్లాల సంయోగ జనితాలు/ఉత్పాదితాలు. కాల్సియం కార్బోనేట్, అమ్మోనియం పెర్ క్లోరేట్ మిశ్రమాలను వేడి చెయ్యడం వలన కాల్సియం పెర్క్లోరేట్ ఏర్పడును.రసాయన చర్య ఫలితంగా అమ్మోనియం కార్బోనేట్ వాయుస్థితి/ రూపంలో ఏర్పడి వెలువడి,కాల్సియం పెర్క్లోరేట్ ఘన స్థితిలో ఏర్పడును.
కాల్సియం పెర్క్లోరేట్ ద్రావణం సరళ ద్రవాంక వ్యవస్థ ఏర్పరచును. కాల్సియం పెర్క్లోరేట్ ద్రావణం ద్రవాంశ మేళనము , 4.2 మోల్/100 గ్రాములనీరులో
కాల్సియం పెర్క్లోరేట్ శక్తివంతమైన అక్సీకరణకారకం.ఇది క్షయికరణకారకాలతో రసాయన చర్య జరపడం వలన ఉష్ణం, వాయుస్థితి ఉత్పాదికాలు ఏర్పడును.
కాల్సియం పెర్క్లోరేట్ తెల్లగా లేదా పసుపు రంగులో ఉన్న స్పటిక అణుసౌష్టవం కలిగిన ఘన పదార్థం. కాల్సియం పెర్క్లోరేట్ అణుభారం 238.9792 గ్రాములు/మోల్.
అతను ధూల్‌పేట్ ప్రాంతంలో వైద్య వృత్తిని ఆరంభించారు. గాంధీ ఆస్పత్రిలో అసిస్టెంట్ ప్రొఫెసర్‌గా చేరారు. కర్నూల్ మెడికల్ కళాశాలలో సర్జరీ ప్రొఫెసర్‌గా, గాంధీ ఆస్పత్రిలో సర్జరీ విభాగం హెచ్‌వోడీగా, ఉస్మానియా మెడికల్ కళాశాల ప్రిన్సిపాల్‌గా విధులు నిర్వహించి 1983లో గాంధీ ఆస్పత్రిలో పదవీ విరమణ పొందారు. పదవీ విరమణ అనంతరం ఇండియన్ మెడికల్ అసోసియేషన్ కార్యకలాపాల్లో చురుకుగా పాల్గొనేవారు. పదవీ విరమణ అనంతరం ఇండియన్ మెడికల్ అసోసియేషన్ కార్యకలాపాల్లో చురుకుగా పాల్గొనేవారు. పలు ప్రైవేట్ ఆస్పత్రుల్లో అతను వైద్య సేవలు అందించారు. ఉమ్మడి రాష్ట్రంలో రాష్ట్ర ప్రతినిధిగా రష్యా, యూకే, యూఎస్‌ఏలలో కూడా పర్యటించారు.
మర్రి చెన్నారెడ్డి, ఎన్.టి.రామారావు వంటి ప్రముఖులకు అతను శస్త్రచికిత్సలు చేశారు. గవర్నర్లు, ముఖ్యమంత్రులు, మంత్రులెందరికో ఆయున స్వస్థత చేకూర్చారు. వరంగల్‌, మెదక్‌, నల్లగొండ జిల్లాల్లోని తండాల నుంచి పెద్ద సంఖ్యలో రోగులు ఇక్కడికి తరలి వస్తారు. రోగుల నుంచి ఆయున నావుమాత్రపు ఫీజు తీసుకునేవారు. "పేద వాళ్లం. పైసలు ఇచ్చుకోలేం" అని చెబితే చాలు, రూపాయిు తీసుకోకుండా సర్జరీ చేసిన సందర్భాలు వేలకు వేలు ఉన్నాయి.
చారి తండ్రి ఆగమశాస్త్ర పండితుడు. ఏకే చారి మాత్రం తన పిల్లలను వైద్యులుగా తీర్చిదిద్దారు. ముుగ్గురు కుమాూరులు పాండురంగాచారి, వెూహనాచారి, శోభన్‌బాబు డాక్టర్లే. ముుగ్గురు కోడళ్లలో ఇద్దరు డాక్టర్లు. ఆయ మేనల్లుళ్లూ వైద్యులే.
అతను ఏప్రిల్ 21, 1930న జన్మించారు. అతను తండ్రి ప్రముఖ ఆగమశాస్త్ర పండితుడైన ఎ.నరసింహాచారి. ఉస్మానియా మెడికల్ కళాశాలలో ఎంబీబీఎస్ పూర్తి చేయడంతో పాటు పాథాలజీ సర్జరీలో గోల్డ్ మెడల్‌ను సాధించారు.
అచ్చి కృష్ణాచారి ఉస్మానియా మెడికల్ కళాశాల మాజీ ప్రిన్సిపాల్, స్వాతంత్ర్య సమరయోధుడు. అతను తొలి తరం వైద్య నిపుణుడు, లక్షన్నర శస్త్ర చికిత్సలు చేసిన ఘనుడు.
ఈయన పశ్చిమ గోదావరి తణుకు సమీపంలోని ముక్కామల గ్రామంలో వెంకయ్య, శచీదేవమ్మ దంపతులకు 1928 ఫిబ్రవరి 28 వ తేదీన జన్మించాడు. ఆంగ్ల చదువులు 8వ తరగతి వరకు చదివిన మధుర భారతీయ శాస్త్రగ్రంథాలను ఉద్దండుల వద్ద అధ్యయనం చేశారు. పిఠాపురానికి చెందిన పీశుపాటి విశ్వేశ్వర శాస్త్రి వద్ద పంచకావ్యాలు, వ్యాకరణంలో కౌముది వరకు, వాజపేయాజుల వెంకట సుబ్రహ్మణ్య సోమయాజుల వద్ద రుగ్వేద స్మార్తం, సంస్కృత నాటకాలంకారాది సాహిత్యం, జాతక, ముహూర్త, వాస్తుశాస్త్రాలను అధ్యయనం చేశారు. శ్రీపాద వెంకట రమణ దైవజ్ఞశర్మ వద్ద జ్యోతిషరంగంలో సిద్ధాంత భాగం, పంచాంగ రచన, ధర్మశాస్త్రాల అధ్యయనం కొనసాగించారు. తన మేనమామ, పీసపాటి పాలశంకరం, కుమార్తె మహాలక్ష్మితో వివాహం మేనమామల యింట ముక్కామల, తణుకు తాలూకా, పశ్చిమ గోదావరిజిల్లాలో జరిగింది. చాలాకాలం నుంచి జ్యోతిష విజ్ఞాన పత్రిక అనే త్రైమాసిక పత్రికను నడుపుతూ, జ్యోతిష, వాస్తు శాస్త్రాలకు విస్తృతప్రచారం చేస్తున్నారు. ప్రస్తుతం ఈయన రెండవ కుమారుడు ఈ పత్రిక సంపాదక బాధ్యతను నిర్వహిస్తున్నాడు.
1997లో ఆంధ్రీప్రతిభా ప్రతిష్ఠాన్ సంస్థ ఆధ్వర్యంలో డాక్టర్ సి.నారాయణరెడ్డి చేతుల మీదుగా ప్రతిభా వైజయంతిక పురస్కారం.
సంస్కృత భాషలో శాస్త్రాలను అధ్యయనం చేసి, ప్రావీణ్యతను గడించినందుకు 2004లో నాటి రాష్ట్రపతి అబ్దుల్ కలాం చేతుల మీదుగా సత్కారం.
ఆయన 1960 ప్రాంతాల్లో రాజమహేంద్రవరానికి తరలివచ్చి వాస్తు, జ్యోతిష, ధర్మశాస్త్రాలపై సుమారు 20 వరకు ప్రామాణిక గ్రంథాలను రచించారు. జ్యోతిష విజ్ఞాన పత్రిక అనే త్రైమాసిక పత్రికను నిర్వహిస్తున్నారు. 1989లో విశ్వవిజ్ఞాన ప్రతిష్ఠానం అనే సంస్థను స్థాపించి శాస్త్ర, విజ్ఞాన రంగాలకు చెందిన పరిశోధనలను ప్రోత్సహించేవారు. రూ.లక్షల వ్యయంతో దేశవిదేశాల నుంచి అనేక శాస్త్రగ్రంథాలను కొనుగోలు చేసి, పదిలపరిచారు. ఈ గ్రంథాలనన్నిటినీ రాజమహేంద్రవరం లోని ఒక గ్రంథాలయానికి బహూకరించి, వాటి నిర్వహణ నిమిత్తం సుమారు ఇరవై లక్షల రూపాయలను కూడా యిచ్చిన వదాన్యుడీయన.
జ్యోతిష శాస్త్రంలో సూర్య సిద్ధాంతం ప్రకారం దృగ్గణిత పంచాగం రూపొందిస్తూ, గురుపరంపరలో నమ్మిన సిద్ధాంతాన్ని ప్రచారంచేస్తూ, జ్యోతిష విజ్ఞాన పత్రికను నిర్వహిస్తూ, విశ్వ విజ్ఞాన ప్రతిష్ఠానమ్ సంస్థ ద్వారా సంస్కృత భాషాభివృద్ధికి-జ్యోతిష వాస్తు తదితర శాస్త్రాల అభివృద్ధికి కృషిసాగిస్తూ, శ్రీ మధుర కృష్ణమూర్తిశాస్త్రిగారు ఎన్నో పంచాంగాలు రావడం-జనం తికమక పడడం నేపథ్యంలో ఆరోజుల్లోనే ఒకే పంచాంగం వుండాలని తపించి, ఆదిశగా చివరివరకూ కృషి సాగించడం విశేషం.
1995-97మధ్య 'మహర్షి మహేష్ యోగి' వేద విజ్ఞాన పీఠంలో జ్యోతిశ్శాస్త్ర శాఖాధ్యక్షునిగా ఉండడమే కాక, హాలెండ్, జర్మనీ పర్యటించి, 'మహర్షి మహేష్ యోగి' యూనివర్సిటీలో జ్యోతిష - వాస్తు శాస్త్రాలపై ఉపన్యాసాలు ఇచ్చారు.
వీరికి ఇద్దరు కుమారులు, నలుగురు కుమార్తెలు సంతానం. ఈయన రాజమహేంద్రవరంలో స్థిర నివాసం ఏర్పరచుకొని, జ్యోతిష, వాస్తు శాస్త్ర విజ్ఞాన వ్యాప్తికి పాటు పడుతున్నాడు.
మధుర కృష్ణమూర్తిశాస్త్రి ప్రముఖ జ్యోతిష, వాస్తు పండితుడు. జ్యోతిష, వాస్తు శాస్త్రాలపై దేశ, విదేశాలలో ఎన్నో ఉపన్యాసాలను ఇచ్చిన పండితుడు. ఆయన మహామహోపాధ్యాయ బిరుదాంకితుడు.
కొండారెడ్డి బురుజు కర్నూలు నగరం నడిబొడ్డున ఉన్న కోట. కందనవోలు కోటకు నాలుగువైపుల ఉన్న బురుజులలో కొండారెడ్డి బురుజు ఒకటి. సా.శ. 1505-1509 మధ్య విజయనగరం సామ్రాజ్యాన్ని పరిపాలించిన తుళువ వీర నరసింహరాయలు కందనవీడు కోటను అరవీడు రామరాజుకు బహూకరించినట్లు "ఎ హిస్టరీ ఆఫ్ సౌత్ ఇండియా" అనే పుస్తకం ద్వారా తెలుస్తూ ఉంది. మిగతా మూడు బురుజులు శిథిలమైపోయాయి. శిథిలమైన ఆ మూడు బురుజులలో ఒకటి కర్నూలులోని విక్టరీ టాకీస్ ప్రక్కన ఉంది. దీనిని "ఎర్ర బురుజు" అంటారు. ఎర్రని ఇసుకరాయితో నిర్మిచడం వలన దానికి ఆపేరు వచ్చింది. మిగిలిన రెండు బురుజులు తుంగభద్రానదిని ఆనుకొని ఉన్నాయి. వాటిలో ఒకటి కుమ్మరి వీధి చివర, మరొకటి సాయిబాబా గుడి ముందున్న బంగ్లా ప్రక్కన ఉన్నాయి.
ఆంధ్రప్రదేశ్, కర్నూలు జిల్లాలో పలు పర్యాటక ప్రదేశాలు ఉన్నాయి. చారిత్రిక ప్రాధాన్యత కలిగిన కొండారెడ్డి బురుజు వంటి ప్రదేశాలతో పాటు అహోబిలం, మహానంది, మంత్రాలయం వంటి పుణ్యక్షేత్రాలు, ప్రకృతి సహజ నిర్మాణాలైన బెలుం గుహలు, ఓర్వకల్లు రాతి ఉద్యానవనం వంటివి ఈ పర్యాటక ప్రదేశాల్లో భాగం.
ఇక్కడ ప్రసిద్ధి చెందిన లక్ష్మీ నరసింహ స్వామి ఆలయం ఉంది. ఈ భూమి మీద ఉన్న నాలుగు దివ్యమైన నరసింహ క్షేత్రాలలో అహోబిల క్షేత్రం ఒకటి. వ్యాస మహర్షి సంస్కృతంలో బ్రహ్మాండపురాణం అంతర్గతంలో 10 అధ్యాయాలు, 1046 శ్లోకములతో ఈ స్థల పురాణం, అహోబిలం గురించి వ్రాయబడింది.
మహానంది ప్రముఖ శైవ క్షేత్రం.ఇది నంద్యాలకు 14 కి.మీ దూరంలో ఉంది. ఈ మహానందీశ్వర దేవాలయం 7వ శతాబ్ది నాటిది. ఈ ఆలయ శిల్పశైలిని బట్టి ఇది బాదామి చాళుక్య చక్రవర్తి వినయాదిత్యుని పాలనాకాలం నాటిదని అంచనా.
ఆదోని కోట ఆదోనికి సమీపంలో ఒక కొండపైన ఉన్న శిథిలమైన పురాతన కోట. కాలక్రమంలో ఇది విజయనగర రాజులు, గోల్కొండ, బీజాపుర సుల్తానులు, ఔరంగజేబు, టిప్పు సుల్తాన్, చివరికి ఆంగ్లేయుల చేతుల్లోకి మారుతూ వచ్చింది.
మంత్రాలయం లోని రాఘవేంద్రస్వామి మఠం ప్రసిద్ధ పుణ్యక్షేత్రం. ఇది జిల్లా కేంద్రం కర్నూలు నుండి 100 కి.మీ. దూరంలో ఉంది.
ఆయన 1817లో విద్యావంతులైన కుటుంబంలో జన్మించాడు. ఆయనకు మొదటి నుండి గణితశాస్త్రం పై ఆసక్తి ఎక్కువగా ఉండేది. 1833లో ఆయన ఖగోళ శాస్త్రంవైపు ఆకర్షితులైనాడు. తన 17వయేట ఈ రంగంలో జ్ఞానాన్ని పొందుటకు మద్రాసు పయనమయ్యాడు. అచట మద్రాసు వేదశాలలో .టైలర్ వద్ద శిక్షణ పొందారు. ఆ కేంద్రంలో థామస్ గ్లాన్‌విల్లే టైలర్ 1830 నుండి 1848 వరకు ప్రభుత్వ ఖగోళ పరిశోధకులుగా ఉండేవాడు.
జగ్గారావు ఖగోళ పరిశోధకుడైన టైలర్ తో కలసి పనిచేయడం వల్ల ప్రేరణ పొంది స్వంతంగా విశాఖలో నక్షత్రశాలను ప్రారంభించాడు. టైలర్, మద్రాసు జర్నల్ ఆఫ్ లిటరేచర్ అండ్ సైన్స్ పత్రిక సంపాదకుడైన మోరిస్ జగ్గారావు కృషికి ప్రోత్సాహాన్ని అందించాడు. టైలర్ తాను హేలీ తోకచుక్కపై ఎం.జె.ఎల్.ఎస్ లో ప్రచురితమైన వ్యాసంలో తనకు ఈ పరిశోధనలో జగ్గారావు అందించిన సహాయాన్ని ప్రస్తుతించాడు.
విశాఖపట్నంలో డాబాగార్డెన్స్‌ అనే ప్రసిద్ధమైన ప్రాంతం. అక్కడ జమీందారు అయిన గారి తోటలో ఒక ‘అబ్జర్వేటరీ’ అంటే ఖగోళ విజ్ఞాన గవేషణ భవనం ఉండేది. నక్షత్రాలు, గ్రహాలు, దివిలో సంభవించే అద్భుతాలు శాస్త్రీ‌య విజ్ఞానంతో గమనించి పరిశోధనలు చేసి ప్రయోగ ఫలితాలు తెలుసుకొనే ప్రయోగశాల అన్నమాట అది. దానిని ‘నక్షత్ర వేధశాల’ అంటారు. అంటే నక్షత్ర విజ్ఞానాన్ని తెలుసుకోవడానికి అవసరమైన పరికరాలు ఉండే భవనమన్న మాట. అప్పట్లో అబ్జర్వేటరీ అనడం తెలీక పెద్ద మిద్దె లేదా డాబా అనేవారు. జమిందారు గారి ఉద్యాన వనంలో ఆ డాబా కట్టారు. కనుక ఆ ప్రాంతం డాబా గార్డెన్స్‌ అయింది.
ఉత్తరాంధ్రలో గోడేవారిదీ, అంకితం వారిదీ అటువంటి సంపన్న జమిందారీ కుటుంబాలు. గోడే నారాయణ గజపతి ఆ రోజుల్లో ప్రసిద్ధులు. బ్రిటిషు ప్రభుత్వం ఆదరాభిమానాలు, బిరుదులు కూడా పొందాడు. సంపన్నులు, అభ్యుదయ దృక్పథం కలవాడు. దసరా పండుగలకు విశాఖ పట్నంలో గొప్ప ఉత్సవాలు నిర్వహించేవాడు. నారాయణ గజపతి అన్న వెంకట జగ్గారావు.
1960లో లివర్ మోర్ అటామిక్ రీసెర్చ్ కంప్యూటర్ ను నిర్మించింది, ఇది నేడు . నేవీ రీసెర్చ్ అండ్ డెవలప్ మెంట్ సెంటర్ కొరకు, మొదటి సూపర్ కంప్యూటర్ లుగా పరిగణించబడుతుంది. ఇది ఇప్పటికీ కొత్తగా అభివృద్ధి చెందుతున్న డిస్క్ డ్రైవ్ టెక్నాలజీ కంటే, హై-స్పీడ్ డ్రమ్ మెమరీని ఉపయోగించింది కూడా మొదటి సూపర్ కంప్యూటర్లలో 7030 స్ట్రెచ్ ఉంది. 7030 ను లాస్ అలామోస్ నేషనల్ లేబరేటరీ కొరకు నిర్మించింది, ఇది 1955లో ఉన్న ఏ కంప్యూటర్ కంటే 100 రెట్లు వేగంగా ఒక కంప్యూటర్ ను అభ్యర్థించింది. 7030 ట్రాన్సిస్టర్లు, మాగ్నటిక్ కోర్ మెమరీ, పైప్ లైన్ డ్ సూచనలు, మెమరీ కంట్రోలర్ ద్వారా ముందస్తుగా డేటాను ఉపయోగించింది, దిగ్గజ యాదృచ్చిక ప్రాప్తి డిస్క్ డ్రైవ్ లను కలిగి ఉంది. 7030 1961లో పూర్తయింది, పనితీరు లో వంద రెట్లు పెరుగుదల సవాలును ఎదుర్కోనప్పటికీ, లాస్ అలామోస్ నేషనల్ లేబరేటరీ చే కొనుగోలు చేయబడింది. ఇంగ్లాండ్, ఫ్రాన్స్ లోని వినియోగదారులు కూడా కంప్యూటర్ ను కొనుగోలు చేశారు ఇది క్రిప్టివిశ్లేషణ కోసం నిర్మించిన ఒక సూపర్ కంప్యూటర్ అయిన 7950 హార్వెస్ట్ కు ఆధారం అయ్యింది.
పరం భారతదేశం యొక్క ప్రత్యేకమైన సూపర్ కంప్యూటర్ శ్రేణి .ఇప్పుడు 3.7 పెటాఫ్లాప్స్ హై పెర్ఫార్మెన్స్ తో భారత్ లో అత్యంత వేగవంతమైన సూపర్ కంప్యూటర్ గా ప్రతుష్ ఉంది. సూపర్ కంప్యూటర్ ఇండియన్ ఇన్ స్టిట్యూట్ ఆఫ్ మెటియరాలజీ, పూణేలో ఉంది. భారత్ కు చెందిన రెండు సూపర్ కంప్యూటర్లలో ప్రత్యూష్, మిహిర్ లు ప్రపంచ వ్యాప్త సూపర్ కంప్యూటర్ల లలో 67వ, 120వ స్థానాల్లో ఉన్నాయి.
ప్రపంచము లోని సూపర్ కంప్యూటర్ జాబితాలో అగ్రస్థానంలో టియాన్హే -2 , చైనాలోని నేషనల్ సూపర్కంప్యూటింగ్ సెంటర్ నిర్మించిన సూపర్ కంప్యూటర్ వున్నది . ఫ్లాప్స్ "" సూపర్ కంప్యూటర్ల వేగాన్ని కొలవడానికి ఒక యూనిట్. టియాన్హె -2 యొక్క పనితీరు 33.86 పిఎఫ్లోప్స్ .
చెన్నై యెళుంబూరు - రామేశ్వరం సేతు ఎక్స్‌ప్రెస్ భారతీయ రైల్వేలులో ఒక ఎక్స్‌ప్రెస్ రైలు. ఇది చెన్నై యెళుంబూరు రామేశ్వరం మధ్య నడుస్తుంది, ఈ ఎక్స్‌ప్రెస్ రైలు భారతీయ రైల్వేలు లోని దక్షిణ రైల్వే జోన్ పరిధిలోకి వస్తుంది. రైలు నంబరు: 16713 చెన్నై - రామేశ్వరం సేతు ఎక్స్‌ప్రెస్ రైలు వారానికి ఏడు రోజులు నడుస్తుంది. ఈ రైలు చెన్నై యెళుంబూరు, రామేశ్వరం మధ్య నడుస్తుంది, ఇది ఒక జ్యా రైలు మార్గం ద్వారా నడుస్తుంది.
ఈ రైలు తాంబరం వరకు అత్యధిక సార్లు 30-40 నిమిషాలు ఆలస్యంగా నడుస్తుంది. కానీ ఈ ఆలస్యం అనేది ఏ బాధ్యత లేని సమయం ఈ రైలుకు చాలా ఉంది ఎందుకంటే ఇది ఎత్తున ఉన్న రైలుమార్గము నకు ఎక్కుతుంది కాబట్టి స్లాక్ టైం ఉంది. ఈ రైలు చెన్నై ఎగ్మోర్ స్టేషనుకు మాత్రం సరి అయిన సమయం చేరుకుంటుంది.
ఈ రైలు మార్గం ద్వారా ప్రధాన నగరాలు అయిన చెంగల్పట్టు, విల్లుపురం, వ్రిద్ధాచలం, అరియలూర్, తిరుచిరాపల్లి, పుదుకొట్టై, కరైక్కుడి, శివగంగ, మన్మధురై, పరంకుడి రామనాథపురం తారస పడతాయి. ఈ రైలు తిరుచిరాపల్లి, తాంబరం మధ్యలో, 110 కి.మీ./గంటకు గరిష్ఠ వేగం సాధిస్తుంది.
తిరుచిరాపల్లి నుండి చెన్నై యెళుంబూరు వరకు ఈ రైలు ఆర్‌పిఎం /ఈడి / డబ్ల్యుఎపి4 ఎలక్ట్రిక్ లోకో ద్వారా నడపబడుతున్నది. తిరుచిరాపల్లి, రామేశ్వరం మధ్య విభాగం జిఒసి డబ్ల్యుడిపి3ఎ/ఈడి డబ్ల్యుడిఎం3డి డీజిల్ లోకో ద్వారా నడపబడుతుంది.
ఈ రైలుకు వంట పెట్టె వసతి లేదు. రైలు నకు ఆన్-బోర్డు, ఈ భోజనం సమకూర్చే సదుపాయ సౌకర్యం ఉంది. విల్లుపురం జంక్షన్ రైల్వే స్టేషనులో భోజన సదుపాయము ఉంది.
సాహితీప్రపంచానికి సుపరిచితులైన శ్రీరమణ అనేక ప్రముఖ పత్రికలలో పేరడీలు, శ్రీకాలమ్, శ్రీఛానెల్, చిలకల పందిరి, హాస్యజ్యోతి, మొగలిరేకులు వంటి ఎన్నో శీర్షికలు నిర్వహించారు. మిథునం కథ చూసి ముచ్చటపడిన బాపు స్వీయదస్తూరిలో ఆ కథను రాసి శ్రీరమణకు పంపారు. జంపాల చౌదరిగారు ఆ దస్తూరితోనే కథను ప్రచురించి ఇప్పటికి నాలుగులక్షల మందికి అందచేశారు. మిథునం శ్రీరమణ మనసులో బాల్యం నుంచి నాటుకున్న ఆలోచనలకు అక్షరరూపం. ఇది ఎన్నో సంప్రదాయ కుటుంబాల కథ అని శ్రీరమణ చెబుతుంటారు.
శ్రీరమణ ప్రముఖ కథకుడు, వ్యంగ్య వ్యాస రచయిత. సుప్రసిద్ధమై, సినిమాగా కూడా మలచబడిన మిథునం కథా రచయితగా సుప్రఖ్యాతుడు. పత్రికల్లో వ్యంగ్య హాస్య భరితమైన కాలమ్స్ నడిపిన కాలమిస్టుగా, కథకుడిగా, సినిమా నిర్మాణంలో నిర్వహణ పరంగా పలు విధాలుగా సాహిత్య, కళా రంగాల్లో ప్రసిద్ధి వహించారు. ఆయన "పత్రిక" అనే మాసపత్రికకు గౌరవ సంపాదకుడిగా ఉన్నారు. ఆయన హాస్యరచన విభాగంలో తెలుగు విశ్వవిద్యాలయం 2014 కీర్తిపురస్కారాన్ని అందుకున్నారు.
ఆయనకు ఒక అన్నయ్య, ఒక అక్కయ్య ఉన్నారు. ఆయన వివాహం వారి వదినగారి చెల్లెలైన జానకితో 1976లో జరిగింది. వారికి ఇద్దరు అబ్బాయిలు. వారు చైత్ర, వంశీకృష్ణ. వారి పిల్లల బాల్యం అంతా బాపు-రమణ గారుల ఇంటిలోనే గడిచింది. పెద్ద కుమారుడు బీటెక్ పూర్తిచేసి ఒక మల్టీ నేషనల్ కంపెనీలో పనిచేస్తున్నాడు. కోడలు శాలిని, ఎంబిఏ చదివింది. మనవడు ఆదిత్య. వంశీకృష్ణ కెమికల్ ఇంజినీరింగ్‌లో పి.హెచ్‌డి. పూర్తిచేసి ఫెలోషిప్‌లో ఉన్నాడు.
తెలుగులో పేరడీ రచయితగా శ్రీరమణ సుప్రసిద్ధులు. అనేకమంది ప్రసిద్ధ రచయితల శైలిని అనుకరిస్తూ పేరడీలు రాసి స్వయంగా ఆయా రచయితల అభినందనలనూ పొందారు. వీరి పుస్తకాలను వసుధేంద్ర, అజయ్ వర్మ అల్లూరి గార్లు కన్నడలోకి,గౌరి కృపానందన్ గారు తమిళంలోకి అనువదించారు.
కంపనాలు మూడు వర్గాలుగా వస్తాయి: ఉచిత ,బలవంతంపు, అవరుద్ధ స్పందనము. సిస్టమ్ క్షణికంగా చెదిరిపోయి, సంయమనం లేకుండా కదలడానికి అనుమతించినప్పుడు ఉచిత కంపనాలు సంభవిస్తాయి. సమతుల్యతలో, వ్యవస్థకు కనీస శక్తి ఉంటుంది. బరువును తీసివేసి విడుదల చేస్తే, సిస్టమ్ నిలువుగా కంపించడం ద్వారా ప్రతిస్పందిస్తుంది ఉదాహరణకు స్ప్రింగ్ కు కట్టిన బరువు , ఒక సిస్టమ్ నిరంతరం బాహ్య ఏజెన్సీ ద్వారా నడపబడినట్లయితే, బలవంతంగా కంపనాలు చోటు చేసుకుంటాయి. ఒక చిన్న ఉదాహరణ, ప్రతి డౌన్ స్వింగ్ మీద నెట్టబడ్డ పిల్లల ఉయ్యాల.
ఒక స్థితిస్థాపక వస్తువు లేదా మాధ్యమం యొక్క కణాల యొక్క కంపనం, ఆవర్తన చలనం, సాధారణంగా ఏదైనా భౌతిక వ్యవస్థ దాని సమతా స్థితి నుండి స్థానభ్రంశం చెందినప్పుడు, సమతాస్థితిని పునరుద్ధరించే శక్తులకు ప్రతిస్పందించడానికి అనుమతించబడుతుంది.
అవరుద్ధ కంపనం: కంపన వ్యవస్థ యొక్క శక్తి క్రమంగా ఘర్షణ, ఇతర నిరోధాల ద్వారా విపరీతమైనప్పుడు ఈ అవరుద్ధ కంపనాలు ఎర్పడతాయు.
స్వంత గ్యాంగును నడపడం ఆరంభించే ముందు మాత్రే పనిచేసిన గ్యాంగులో గురు నారాయణ్, కల్లు మామ , వకీలు చంద్రకాంత్ మూలే . ప్రస్తుత ముంబై మహానగర పాలకసంఘ కార్పొరేటర్ భావ్ ఠాకూర్ దాస్ జ్వాలే ఆ గ్యాంగ్ నాయకునిగా ఉండేవారు. భావ్ రాజకీయాల్లో చేరాకా, గ్యాంగు రెండుగా చీలిపోయి కల్లు, మూలే మాత్రే గ్యాంగులో చేరగా, నారాయణ్ వేరే గ్యాంగ్ ఏర్పరుచుకుంటారు. గ్యాంగులు తమ తమ ప్రాంతాలు, కార్యకలాపాలు విభజించుకుని ఒకరి ప్రాంతంలోకి మరొకరు రాకుండా కట్టుబాటు చేసుకున్నాకా రెండు గ్యాంగులు భావ్ తో సంబంధాలు కొనసాగించాయి. జగ్గా మరణంతో ఆ సంధి దెబ్బతిని, మాత్రే గ్యాంగ్ తమ వ్యాపారాని కి బయటకు వెళ్ళినప్పుడు వారిపై దాడి చేస్తాడు. ఈ పని గురు నారాయణే చేశాడని సత్య కనిపెట్టడంతో, మాత్రే గురు నారాయణ్ ని చంపేందుకు ప్రయత్నిస్తూ ఆఖరి నిమిషంలో భావ్ నుంచి వద్దని వచ్చిన ఆదేశాలతో ఆపేస్తాడు; పురపాలక ఎన్నికలకు సరిగ్గా ముందు ఆ హత్య జరిగితే గ్యాంగ్ వార్ ప్రారంభమై భావ్ రాజకీయ అవకాశాలు దెబ్బతింటాయని ఆపిస్తారు.
ఈలోగా గ్యాంగులో కీలకమైన నిర్ణయాత్మక శక్తిగా సత్య ఎదుగుతాడు. అతను ఎదురింట్లోని, వర్ధమాన గాయని విద్య తో ప్రేమలో పడతాడు. ఆమెకు మాత్రం సత్య మాఫియాలో సభ్యుడన్న విషయం తెలియనివ్వరు. ఒకానొక సమయంలో సంగీత దర్శకుణ్ణి చంపుతామని బెదిరించి విద్యకు పాటపాడే ఛాన్స్ ఇప్పిస్తాడు, ఇదంతా విద్యకు తెలియకుండానే జరుగుతుంది.
ముంబై అండర్ వరల్డ్ అన్న పేరుతో రెండు గ్యాంగుల మధ్య జరుగుతున్న గ్యాంగ్ వార్ ముంబైలో జరుగుతున్న సమయం. ఏదోక పని చేసుకునేందుకు గతమే లేని ఓ అనాథ - సత్య ముంబాయికి వలస రావడంతో సినిమా ప్రారంభం అవుతుంది. స్థానిక డాన్స్ బార్లో వెయిటర్ గా పనిచేస్తున్నపుడు అత్యంత ప్రమాదకరమైన డాన్ గురు నారాయణ్ కింద వసూళ్ళు చేసుకునే రౌడీ జగ్గా తో గొడవ అవుతుంది. సత్యని తార్పుడు పని చేశాడన్న తప్పుడు ఆరోపణలపై అరెస్టు చేయించి, శిక్ష వేయించి జగ్గా తన కక్ష తీర్చుకుంటాడు. సత్య జైలులో మాఫియాలో మరో సభ్యుడు, అండర్ వరల్డ్ డాన్ భీకూ మాత్రే తో గొడవ పడతాడు, భీకూ ఓ సినిమా నిర్మాత హత్యలో నిందితునిగా జైలులో ఉంటాడు. సత్య ధైర్యానికి మాత్రే చాలా ఆనందించి, స్నేహ హస్తాన్ని చాస్తాడు. సత్య విడుదల కావడానికి, అతను నివసించడానికి ఏర్పాట్లు చేస్తాడు. ఏ బార్ లో తనతో మొదట వివాద పడ్డాడో అదే బార్ లో మాత్రే సహాయంతో జగ్గాను కాల్చి చంపి కక్ష తీర్చుకుంటాడు సత్య. అంతటితో అతను భీకూ మాత్రే గ్యాంగులో చేరతాడు.
2 కోట్ల రూపాయలతో ఇబ్బందికరమైన తక్కువ బడ్జెట్లో ఈ సినిమాను పూర్తిచేశారు 1998లో సత్య బాక్సాఫీస్ వద్ద అనూహ్యమైన హిట్ గా నిలిచింది. ఫిల్మ్ ఫేర్ అవార్డుల్లో ఫిల్మ్ ఫేర్ క్రిటిక్స్ అవార్డ్ ఫర్ బెస్ట్ మూవీతో సహా 6 పురస్కారాలు సాధించింది. 4 స్టార్ స్క్రీన్ అవార్డులు, బాలీవుడ్ మూవీ అవార్డు నుంచి ఉత్తమ దర్శకుడు పురస్కారం పొందింది. సత్య 1990ల నాటి సినిమాల్లో అత్యుత్తమ చిత్రాల్లో ఒకటిగానూ, మాడర్న్ మాస్టర్ పీస్ గానూ పరిగణిస్తారు. అలానే గ్యాంగ్ స్టర్ చిత్రాల్లో అత్యుత్తమమైన సినిమాల్లో ఒకటిగా భావిస్తారు. సినీ విమర్శకుడు రాజీవ్ మసాంద్ సత్యని గత పది సంవత్సరాల్లో అత్యంత ప్రభావశీలమైన సినిమాల్లో ఒకటిగా అభివర్ణించారు. ఈ సినిమా కొత్త జానర్ కు నాంది పలికింది, ఫిల్మ్ నాయిర్ యొక్క ఒకానొక కొత్త పంథాగా భావించే ముంబై నాయిర్ ను ప్రారంభించింది, దీనిలో వర్మ మాస్టర్ గా పేరొందారు.
సినిమాలో జె. డి. చక్రవర్తి, మనోజ్ బాజ్ పేయి, ఊర్మిళ మండోద్కర్, షెఫాలీ షా, అరుణ్ బాలి ప్రధాన పాత్రల్లో నటించారు. ఇది రామ్ గోపాల్ వర్మ చిత్రీకరించిన భారతీయ గ్యాంగ్ స్టర్ ట్రయాలజీలో మొదటి సినిమా. దీనిలో ముంబైకి వలసవచ్చిన సత్య అనే యువకుడు ముంబై అండర్ వరల్డ్ లో ఇరుక్కోవడాన్ని కథగా చూపారు. 1998 ఇంటర్నేషనల్ ఫిల్మ్ ఫెస్టివల్ ఆఫ్ ఇండియా, స్విట్జర్లాండ్ లోని ఫ్రీబర్గ్ ఇంటర్నేషనల్ ఫిల్మ్ ఫెస్టివల్, న్యూయార్క్ ఆసియన్ ఫిల్మ్ ఫెస్టివల్ వంటివాటిలో ఈ సినిమాను ఇండియన్ పనోరమా విభాగంలో ప్రదర్శించారు. సిఎన్ఎన్-ఐబియన్ 100 సార్వకాలిక అత్యుత్తమ భారతీయ చలన చిత్రాల జాబితాలో చేరింది. 2005లో ఇండియన్ టైంస్ మూవీస్ సత్యను తప్పకుండా చూడాల్సిన 25 బాలీవుడ్ సినిమాల జాబితాలో చేర్చింది.
జ్వాలే తన విజయోత్సవాలు జరుపుకునేందుకు అంటూ ఓ పార్టీ ఏర్పాటుచేస్తాడు, దానికి మాత్రే, మూలే, కల్లు హాజరవుతారు. పార్టీలో అంతకుముందు స్వతంత్రంగా నడుచుకుని, తన మాటలు ఖాతరుచేయనందుకు హఠాత్తుగా మాత్రేని జ్వాలే చంపేస్తాడు.ఈ లోగ విద్య కు మనం దుబాయ్ వెల్లిపోదాం చెప్పే టైం కు పోలీస్ బలగాలు రావడం అక్కడి నుండి సత్య తప్పించుకొని కళ్ళు మామ ను కలవడం మాత్రే మరణ వార్తా విని , వినాయక నిమజ్జనం లో ఉన్న జ్వాలె ను చంపి , చివరకు పోలీస్ బలగాల చేతిలో సత్య అంతం అవుతాడు.
సత్య రాంగోపాల్ వర్మ రచన, దర్శకత్వం వహించిన 1998 నాటి తెలుగు అనువాద చలనచిత్రం. వర్మతో పాటుగా స్క్రీన్ ప్లే-డైలాగులు సౌరభ్ శుక్లా, అనురాగ్ కశ్యప్ రచించారు.